經數: 二一一六

經名: 辯僞錄卷第一

頁數: 七五一

上              欄

1辯僞錄序

元翰林直學士奉訓大夫知

暇誥同修國史張伯淳撰

天無私覆. 地無私載. 日月無私照. 辯僞錄之

所云. 良有以也. 洪惟聖朝. 繼天立極論道

經邦. 以佛心子育萬方. 以正法澤被四海. 至

元辛卯之歲. 孟春. 大雲峰長老邁吉祥. 欽奉

皇帝明命. 撰述至元辯僞錄. 奏對天顔. 睿覽

頒行入藏流通. 原其所自. 乙卯問道士丘處

機李志常等. 毁西京天城夫子廟爲文城觀.

毁滅釋迦佛像白玉觀音舍利寶塔. 謀占梵

刹四百八十二所. 傳襲王色僞語老子八十

一化圖. 惑亂臣佐. 時少林裕長老. 率師德詣

闕陳奏. 先朝蒙哥皇帝玉音宣諭. 登殿辯對

化胡眞僞. 聖躬臨朝親證. 李志常等義墮詞

屈. 奉旨焚僞經. 罷道爲僧者十七人. 還佛

寺三十七所. 黨占餘寺流弊益甚. 丁已秋. 少

林復奏. 續奉綸旨僞經再焚. 僧復其業者二

百三十七所. 由乙卯而辛酉. 凡九春. 而其徒

鼠匿未悛邪說. 諂行幷處猶妄驚萬聖情. 由

是至元十八年冬. 欽奉玉音頒降天下. 除道

德經外. 其餘說□經文盡行燒毁. 道士愛佛

經者爲僧. 不爲僧道者娶妻爲民. 當是時也.

江南釋敎都總統永福楊人師璉眞佳大弘聖

中              欄

化. 自至元二十二春. 至二十四春凡三載. 恢

復佛寺三十餘所. 如四聖觀者昔孤山寺也

道士胡提點等舍邪歸正罷道爲僧者. 奚□

七八百人. □冠於上永福帝師殿之梁□間.

故典如南嶽山之券. 爲事僞者戒試. 嘗攷之.

自大敎西來. 漢明帝迎摩騰竺法蘭二師於

洛陽. 五嶽道士□善信等上表譏毁佛法. 當

時築壇以佛道二經焚之. 道經悉爲陸燼. 佛

經放光無損. 尊者踊身作十八變. 有狐非獅

子類. 燈非日月明之至言. 道士爲僧者不可

勝數. 如寇謙之矯妄. 崔浩惑魏太武. 而崔浩

卒以族誅. 曇謨最之挫屈姜斌. 斌流於馬邑.

齊曇顯之愧陸修靜. 唐總章元年. 法明辯化

胡之僞. ○搜聚天下化胡經. 抑嘗火其書矣.

由古而今歷代帝王之暇斯可忽諸. 蓋世尊

等視三界衆生. 由如一子. 棄背大覺. 是子

背其父也. 子背其父是自昧其所天也. 且師

老子者道德二篇. 以淸虛澹泊絶世棄智立

其宗. 隱居以心其志. □然無爲. 爾今盜名之

徒. 叢嘯黨援假立冠褐. 峻侈宮觀苟世利養.

豈老氏之用心哉. 肉老氏謂. 大辯若訥大巧

若拙. 辯者不善善者不辯. 勿矜勿伐抱一爲

天下式. 而占毁佛寺. 竊經扇化胡之僞. 是

若拙若訥歟. 是善者不辯歟. 師老子而違其

術. 亦復違其自宗矣. 若嫡師於老子者則弗

爲也. 過歸末流爾. 雖然. 麒麟至於走獸. 鳳

凰至於飛鳥. 蘭蕙至於薰□. □檀至於穢壤.

則世未有舍鳳凰麒麟之瑞. 蘭蕙□檀之馨.

下              欄

而□走獸飛鳥之常. 薰□穢壤之垢者. 人心

天理愛惡之所同也. 奈何菽麥未析. 而甘事

於僞妄不實之敎. 復誇誕其色辭. 侮慢大覺

□毁至聖. 而弗憚三塗之淪溺乎. 斯辯僞錄

之正名敎. 造理淵奧排難精明. 凜乎抗凌雲

之勁操. 坦然履王道之正塗. 而□備後世之

溺於巨浸者. 其爲言也至矣. 蓋有僞則辯. 無

僞則無辯. 豈好辯哉. 弘四無□之辯者. 邁

公之德歟. 言之者無罪. 聞之者足以戒. 故

我皇金言喩辭曰. 譬如五指皆從掌出. 佛門

如掌餘皆如指. 信乎王言如絲其出如綸. 明

逾日月堅逾金石. 爲萬世之龜鑑. 則斯錄豈

小補哉

辯僞錄序

蓋聞五運未形. 元無人物之號. 三才旣立. 乃

□尊卑之名. 肇分六爻. 始□八卦. 而有書

契. 定乎訓章. 鳳[&FFFF]#龜圖金□玉字. 百家之

異轍. 萬卷之分區. 雖理究乎精微. 言□乎物

範. 紀情括性. 未出乎域中. 原始要終. □該

於化內. 肉乎法身無相. 高超於象帝之先. 眞

諦絶稱. □出乎思議之表. 英猷茂實. 代有

人焉. 如意者俗姓乎延氏. 太原人也. [&FFFF]#乎延

讚之裔. 世傳纓冕累葉. 播遷代郡因爲家焉.

九歲落紺隨師請業. 玉離[&FFFF]#岫. 價重之德彌

彰. 桂去幽巖. 馨香之風遠遞. 阿師內窮三

藏之奧. 外□九流之源. 名冠於中華. 聲聞於

朝野. 運談天之口. 施不世之才. 郁郁間綺

錦之文. 雄雄聳凌雲之氣. 班馬之珠玉未可

經數: 二一一六

經名: 辯僞錄卷第一

頁數: 七五二

上              欄

同年. 顧陸之文章. 寧堪□駕. 至若莊生墨生

之學. 黃老李老之書. 三淸謗道之文. 十異

九迷之論. 混元隱月之□. 靈寶赤書之儀. 煥

若胸膺. 明猶指掌. 加以禪參於五派. 傍閱

於群書. 旣有雄才巨筆. 特專著述. 運思之

外. 汲引無窮. 挫邪. 則有吼石之功. 扶正. 則

具鞭屍之德. 固以才□安遠. 學邁生融. 實覺

海之龍鱗. □佛門之柱□. 切見全眞道士者

丘處機. 李志常. 史志經. 令狐璋等. 學業庸

淺. 識慮非長. □爲鄙辭. 排毁正法. 擊玆布

鼓. 竊比雷門. 使中下之流咸生邪見. 欽奉薛

禪聖明皇帝發大悲心. 愍其盲鼓. 恐墮泥□.

○令製斯論耳. 震蕩法海□彼詞鋒. 碧鉤之

銳競馳. 黃馬之駁爭□. 狀鴻□之焚纖翼. 猶

二日之煉輕□. 負勝之□於斯可見. 暫歸慈

定已破魔軍. 至元十八年十月二十日. 復欽

奉先皇帝聖旨. ○令天下僞經一時焚盡. 由

是佛日重暉於碧漢. 法雲廣布於閻色. 右如

意所作. 文賦注解四經序韓文別傳性海賦

等. 在世已傳. 然玆論五卷二百餘紙. 窮釋

老之淵源. 分邪正之優劣. 蓋唱彌高而和彌

寡. 深可愧焉. 余文□綺麗學匪通圓. 睹斯論

之嘉言. 欽吾皇之鴻護. 不勝手舞. 勉爲斯

引. 輒以藤□聯彼珪璋. 庶博雅君子詳其致

云爾. 大雲峰住持襲祖沙門雪谿野老貴吉

祥述

中              欄

辯僞錄卷第一

元道者山雲峰禪寺沙門

祥邁奉       ○實錄撰

蓋聞法王御世弘正道以濟時. 明主臨軒闡

皇極而拯物. 剪邪扶正崇德辯惑. 故堯誅四

凶而八紘道泰. 佛降六衆而五印歸心. 皆所

以. 整亂救焚啓迪耳目. 夫我佛者功成□劫.

爲物降靈. 無生示生. 利見大千之土. 絶相現

相. 頓化百億之方. 猶皓月之流空千江普應.

若長風之噫氣萬□聞聲. 誘癡子於一極之

乘. 引迷途於八正之路. 拔五濁之熱惱. 撤

四倒之樊籠. 指衣下之明珠. 剖塵中之經卷.

破魔軍於道樹. 不下廟堂. □外道於金河. 折

衝無外. 恩流萬國. 澤及四生. 慈雲蔭有頂

之天. 法雨潤無疆之界. 群生無感大聖歸眞.

聖哲繼輝維持玄範. 則有馬鳴龍樹恢敎網

於西天. 提婆愛賢建法幢於南印. 世親擅鞭

屍之德. 陳那騁吼石之奇. 挫外道於一時. 播

嘉聲於萬古. □乎金容東夢玉馬西來. 摩騰

顯正於洛陽. 道書咸從火化. 僧融破邪於關

內. 梵志結舌無言. 懸佛日於昏衢. 扇慈風於

□[&FFFF]#. 英□接武俊彦聯芳. 故有大統(齊法上法師)

多能. 折姜斌於魏闕. 法琳博物. 排傅□於

唐朝. 騰盛德於當時. 震佳聲於叔世. 但以

去聖逾遠魔爲逼眞. 紫實亂朱○常混玉. 自

非上智疇克考明. 所以鼠璞濫名. 周人一其

貴賤. 鉤鳳殊狀. 楚俗迷其是非. 故有守文曲

下              欄

流. 拒爲異端之說. 巧言邪道. 引爲同己之

談. 雖至道無損於女釐. 而僞說有塵於視聽.

此幽途所以易墜. 聖門所以難涉者也. 我元

之有天下也. 慶協金輪禎符玉曆. 掩六合而

光宅. 統萬國以提封. 東盡蟠桃西窮細柳. 南

移金[&FFFF]#北抵玉迪. 自尊盧赫胥以來秦漢隋

唐之後. 未有如今朝之盛者也. 太祖太宗頒

明詔而匡護. 元帝明帝捨金寶而修崇. 咸思

付囑之心. 共仰慈悲之訓. [&FFFF]#其賦役展其化

風. 今上皇帝. 深仁睿智體道寬明. 荷四聖

之雄基. 纂百王之洪烈. 萬機之暇眷顧佛門.

諷百千藏之金文. 延數萬僧之勝會. 植福覺

苑修建伽藍. 政尙寬仁澤及黎庶. 搜揚□陋

黜陟賢愚. 明釋道之淺深. 達邪正之優劣. 道

士無識[&FFFF]#視國家. 欺以朔方之居. 肆其私臆

之辯. 丘處機妄言諂上. 李志常矯飾媚時. 葛

逋役之罪徒. 集排釋之僞典. 令狐璋首編妄

說. 史志經又廣邪文. 效如來八十二龕. 集老

子八十一化. 古今不辯經史匪通. 攘竊佛書

收爲道敎. 採釋瑞而爲老瑞. 換姓安名改

迦祥而作老祥. 擅爲己德. 僞中生僞. 虛上

架虛. 張李聃出於空洞之前. 屈迦文降於周

莊之代. 立傳圖像行板流通. □尹喜作佛. 尊

老聃爲釋迦之祖. 伏□授訓. 高伯陽爲□農

之師. 軒皇問道於廣成. 認爲老子. 文王師

承於呂望. 紐爲老君. 周公屈膝於床前(老子敎以)

(璇璣經)孔子厥角於座下(問禮)滅三敎而獨顯. 超千

聖以居尊. 孤高五運之前. 作師百代之下. 域

中獨聖更有誰何. 巧飾百端了無一實. 詳此

經數: 二一一六

經名: 辯僞錄卷第一

頁數: 七五三

上              欄

圖也. 意欲剪除百氏獨擅一宗. 掩□軒之聖

功. 滅釋孔之洪範. 元惡大○世人不知. 雖

有窮之亂夏政. 王莽之欺漢庭. 未足過也. 若

非主上明聖朗鑒無惑. 孰能察辯眞僞目識

是非. 由是特下明詔揀定虛實. 萬載凶栽一

時而拔. 爰有典敎宗師少林和尙者. 祖庭柱

礎梵宇棟梁. 心質直而無私. 性淵澄而深博.

愍其愚□蕩彼迷封. 掃妖□於長空. 揭佛日

而高朗. 祥邁側聞斯論不可惜言. 嘉聖主之

神聰. 美少林之雅對. 聊憑正曲斥破狂談. 塞

妄說之根源. 倒邪山之林藪. 使大羅玉帝魂

驚於九天之中. 元始天尊膽落於三淸之上.

萬天敎主羞[&FFFF]#難伸. 九府洞仙□惶無地. 且

條數件擧一例餘. □夫金○各色涇渭分流.

玉液□腸. 使迷涎而蕩散. 金Ｃ刮□. 令智

眼以分明. 爲暗室之夜光. 作幽衢之曉鏡. 通

明達士知此道焉. 至元二年歲次○蒙龍集

星紀陽復之月. 絶筆於萬壽蘭若

妄立天尊僞第一

第一化云. 道者萬化之父母. 自然之極尊. 於

此幽玄微妙之中而生空洞. 空洞者眞一也.

眞一之氣化生之後. 歷九十九萬億九十九

萬歲. 乃化生上三氣. 三氣相去九十九萬億

九十九萬歲. 三合成德共生無上. 乃虛皇天

尊. 又歷如上歲數. 乃生中三氣. 三合成德

乃生玄老. 卽元始天尊也. 又歷如上歲數. 乃

生下三氣. 三合成德共生太上. 卽太上道君

也. 自後又一氣復生三氣. 每氣相去八十一

萬億八十一萬歲. 三合成德共生李老君. 雖

中              欄

四聖相次各不相因. 謂之獨化. 老君生後乃

生五運. 謂太易太初太始太素太極. 第五化

云. 老君混沌之祖宗. 天地之父母. 故能分布

淸濁開闢乾坤

辯曰. 蓋聞龍圖鳥篆之文. 龜書科斗之典. 玉

版玉諜之記. 金□金□之書. 秦漢魏晉之章.

宋齊梁陳之簡. 記事記史直筆直言. 靡睹虛

皇之名. 不聞元始之號. 安有手執玉圭. 身掛

黃褐. 頂垂皓髮. 頭戴金冠. 別號天尊. 高拱

三淸之上. 獨稱敎主. 統御九華之宮. 縱有

天尊之名. □是偸竊佛語. 古經稱佛名爲天

尊. 不關道君之事. 竊他美稱妄自尊嚴. 取信

通人斯言謬矣. 案列子及易鉤命訣皆云. 天

地未生之前有太易. 有太初. 有太始. 有太

素. 有太極. 說者咸云. 太易者未見氣也. 太

初者氣之始也. 太始者形之始也. 太素者質

之始也. 太極者質形已具混沌未分也. 太極

之後乃生兩儀. 謂之天地. 夫名從實生. 實從

名起. 名實旣著. 其道乃行. 太易之前杳然空

洞. 溟溟漠本絶音容. 何得□張. 九氣妄

生四人. 虛上生虛. 似敲空而心響. 僞中起

僞. 如□影之尋□. 豈不思. 旣立其名須有其

體. 旣立其體須有氏族. 且道虛皇元始誰人

所生. 氏族何起居憂何處. 若有源[&FFFF]#出在何

書. 若無來由卽是虛設. 又空洞之前本無歲

數. 今標歲數愈見虛張. 蓋數目起於伏□. 甲

子唱乎黃帝. 將今記古顚倒何多. 且上之三

尊爲有形耶爲無形耶. 若是有形. 不在太易

之上. 爰從父母而生. 須有年代時處姓氏名

下              欄

字. 前云三氣共德而生. 則是以氣生氣. 與

氣不殊. 何有形名. 若是無形. 本無名位下第

七化乃云. 老君以上皇元年九月二日出遊

西河. 遇元始天尊乘八景玉輿駕九色玄龍.

群仙導從手把華□. 獅子白鶴嘯歌□□. 同

會西河之上. 授老君洞玄玉符. 此是誰耶. 進

退兩心□無準的. 則知海棗虛談有名無實.

彫□鏤雪枉廢詞章. 山海之所不收. 大荒之

所不載. 庸愚巧飾何足信哉. 老君衰周之柱

史. □云混沌之祖宗. 避周亂而過函關. 妄云

天地之父母. 旣自語之相戾. 何函矢之相攻.

掩耳偸鈴欲隱彌露. 道德章云. 吾有三寶. 寶

而持之. 一曰慈. 二曰儉. 三曰不敢爲天下

先. 老君獻胡王妻子與胡兵格戰. 何有慈乎.

乘玉迪之輿坐金闕之內. 披九色離羅之衣.

□九光偃鶴之蓋. 何有儉乎. 生於無始起於

無因. 爲萬道之先. 作元氣之祖. 觀混沌之未

判視淸濁之未分. 爲帝王之師. 作天地之母.

何有不敢爲天下先乎. 遼陽高憲字仲常. 遊

東京白鶴觀. 見三淸像. 指其右曰. 此何像也.

觀主對曰. 老君像. 曰何代人. 曰周定王時.

又指左曰. 此何像也. 主曰. 道君像. 曰此何代

人. 主倉惶未答. 憲指中尊曰. 且饒這元始天

尊. 聞者傳以爲笑

創立劫運年號僞第二

第三化云. 始則太虛之氣. 其氣相擊往來亂

射. 經百億萬氣之後. 其氣方慢往來流行. 爲

自然之氣(此偸佛書世界初成風輪下旋之事也)又號彌羅萬梵之

氣. 又經九萬九千九百九十九億氣之後. 結

經數: 二一一六

經名: 辯僞錄卷第一

頁數: 七五四

上              欄

吉祥之氣. 成一聖人. 自號元始天王. 同時生

五老(五行之主)其劫號延康. 年號龍漢. 又經如上

氣數. 乃生道君時劫號赤明. 年亦號赤明. 同

時生九老. 分爲九天. 又經如上氣數. 方生老

君. 劫號淸運. 年號上皇. 時生八公. 又立五

運太易太初等. 老君乃以陰陽二氣結爲混

沌. 而分布天地萬物始備矣

辯曰. 蓋聞班固律曆之志. 史記天官之書. 皇

甫謐之帝年. 陶隱居之帝紀. 未聞五運之前

先有年號. 三氣之內虛立劫名. 旣淸濁之未

形. 只是洪□一氣. 何有老君元始五老九天.

雖竊佛立劫之名. 而不曉成壞之數. 梵云劫

波. 此云時分. 時雖長短皆立劫名. 錯謬梵

言迷惑體相. 釋敎未來此土. 但有劫殺劫賊

故許愼說文云. 以兵□人曰劫. 又魯將曹沫

劫桓公於壇上心所侵地. 此則逼奪名劫. 豈

有劫運之言乎. 今陳此言妄竊見矣. 夫名位

旣有年號斯張. 將以率領萬方整齊四海. 混

同九有同一車書. 天子至尊得建年號. 無名

位者不敢立焉. 孔子雖然刪書定禮分辯君

臣. 以無貴位止號素王. □乎老聃周之柱史

臣子之列. 而草竊帝王妄建年號哉. 肉軒皇

之前本無甲子(黃帝臣大橈造甲子)漢武之代始建年號(武帝)

(始立年號)將古標古. 亦何僞乎. 或曰. 老子生於天

地之前. 別立年號. 有何乖違. 答曰. 旣在天

地之上. 乃是太易之前. 世界未形. 君臣無

跡. 杳然空寂唯一溟□. 建立年號統領誰人

乎. 明知偸佛莊嚴. 賢劫星宿之意. 而立此延

康赤明淸運之目. 彼明三世. 此約一時. 正同

中               欄

山羌偸王衣物. 迷惑顚倒上下失次. 爾下云.

老子生於天崗李谷字曰光明. 則在三皇之

後. 何得老君以陰陽二氣結爲混沌而分布

天地耶. 首尾兩端穿鑿見矣

開分三界僞第三

第五化云. 天地有形之大者. 太上老君. 乃混

沌之祖宗. 天地之父母. 故能分布淸濁開闢

天地. 運玄元始三氣而成. 天上爲三淸三境.

卽始氣爲玉淸境. 元氣爲上淸境. 玄氣爲太

淸境. 又以三淸之氣各生三氣. 合成九氣而

爲九天. 第一鬱單天. 第二上禪壽無量壽天.

第三梵藍須延天. 第四寂然兜術天. 第五波

羅尼蜜不驕樂天. 第六洞玄化應聲天. 第七

靈化梵輔天. 第八高虛淸明天. 第九無想無

愛天. 此之九天各生三氣. 每氣爲一天. 合二

十七天. 通此九天爲三十六天. 則三界四民

上極三淸. 是其數也. 初下六天爲欲界. 一太

黃天. 二太明天. 三淸明天. 四玄胎天. 五元

明天. 六七曜天. 次一十八天爲色界. 一虛

無天. 二太極天. 三赤明天. 四恭華天. 五曜明

天. 六皇□天. 七靈明天. 八端靖天. 九元明

天. 十極瑤天. 十一元載天. 十二太安天. 十

三極風天. 十四始皇天. 十五太黃天. 十六無

思天. 十七阮樂天. 十八曇誓天. 次四天爲無

色界. 一□慶天. 二元同天. 三妙成天. 四禁上

天. 此二十八天名爲三界. 此上又四天名爲

種人天. 一常融天. 二玉隆天. 三梵度天. 四賈

奕天. 此四天超出三界. 又云. 上三天爲三淸

境. 一曰太赤天. 二曰禹餘天. 三曰淸微天. 最

下              欄

上曰大羅天. 包羅諸天極高無上. 玄都玉京

鎭於其上. 三尊所處焉. 又太□隱書云. 大道

君治在五十五重無極大羅天中玉京之上.

七寶玄臺金床王□金童玉女之所侍衛. 住

居在三十二天三界之外

辯曰. 詳夫蛇軀(伏□)牛首(二帝)之書. 龍師(太[&FFFF]#)鳳紀(少[&FFFF]#)

之典. 談天(鄒衍)論天(黃□)之誥. 括地(地志)輿地(地圖)之圖.

甘氏星經張迪靈憲. 不說三淸之號. 匪聞大

羅之名. □是依傍佛經. 改頭換尾. 採他名

相粧綴己書. 且道敎之宗源起黃帝. 而老子

涓子列子莊周□冠尹文. 派爲道敎諸子所

談. □無說天之事. 唯是張道陵所集靈寶經

中. 始說三十二天. 效佛神□而作密言. 自後

道書互相鼓唱. 空枝引蔓唯□下俗. 佛敎未

來云何不說. 釋經廣布始唱斯名. 明名. 修靜

增加三張妄闡. 狗偸鼠盜何足貴乎. 爾雅之

立四號. 約於四時. 太玄之說九天. 准於九有.

不似道家虛加數目. 天本定體何有少多. 今

各說不同. 顯知妄立. 案佛經三界三業所感.

總二十八. 欲界有六. 色界十八. 無色有四.

具勝妙欲名爲欲界. 形色超絶名爲色界. 根

識兩忘名無色界. 越此而去名出生死. 捨分

段之後身. 絶形名而無寄. 安有玄都之境玉

京之山金童玉女交雜之事瓊輿碧帳之飾.

妄竊不眞於斯見矣. 試問道士. 三界從何而

來. 何功所感. 釋名辯相全不能知. 且道宗

極致惟盡昇天. 靈寶幽微□貪羽化. 難逃四

相□[&FFFF]#五衰. 汎業浪以漂比. 隨生死而輪轉.

縱茫茫之業識. 積浩浩之苦源. 長往不歸. 良

經數: 二一一六

經名: 辯僞錄卷第一

頁數: 七五五

上              欄

可歎息. 鬱頭藍弗. 是其驗歟

隨代爲帝王師僞第四

第十一化云. 老君在伏□時. 號鬱華子. 說元

陽經敎伏□. □人倫□八卦. 在祝融時號廣

壽子. 說按摩通精經. 敎以鑽木出火. 陶冶爲

器. 在神農時號大成子. 說太一元精經. 敎以

播種五穀採和諸藥. 在黃帝時號廣成子. 敎

以抱神守靜之道. 在少昊時號隨應子. 說莊

敬經. 敎以鳥官爲理. 分布九○以統百司. 在

□頊時號赤精子. 說微言. 帝□時號錄圖子.

說黃庭經. 帝堯時號務成子. 說宣化經. 帝

舜時號尹壽子. 說通玄經七十卷. 又說道德

經一千二百卷. 夏禹時號眞行子. 說元始經

六十卷. 殷湯時號□則子. 說長生經二十卷.

周文王時號燮邑子. 說赤精經. 敎以仁孝之

道. 乃至云上古之君皆受敎於老子. 然後造

作群物也

辯曰. 夫賢之與聖名位不同. 古哲今人出處

各異. 莊周云. 萬世之後一遇大聖. 猶旦暮

過之. 此明聖人出世表瑞協祥. 應千年之期.

膺適時之運. 孤標特秀□出常流. 故得帝王

師之諸候禮重. 萬載一遇尙爲旦暮. 豈有隨

代而出現乎. 夫李耳者退靜之士. 史記稱爲

隱君子也. 避亂過關菩於槐里. 潛身柱下. 本

是人臣. 位不□於上階. 名未□於台輔. 何

乃擢居聖地爲帝王師. □□不經駭人耳目.

培□要齊於嵩華. 孰肯憑焉. 潢□擬廣於滄

溟. 終難信矣. 豈有開闢之後萬億餘年. 中間

別無一人拔葛. 唯有老子爲帝王師乎. 三墳

中              欄

五典八索九丘. 孔子春秋丘明國語. 百家異

說九流雜談. □無老子爲師之語. 唯是後代

無知道士. 妄撰斯言. 欲使老子獨高群聖. 美

則美矣. 僞且僞焉. 且伏□神農皆有聖德. 軒

皇堯舜□號明君. 或幼而能言. 或生知妙道.

□假老子敎之. 然後造作群物乎. 肉書傳所

紀古史所明(有古史考□世本□明造物之源)燧人鑽火. 伏□□

卦. 二帝播□. 女□造簧. 黃帝作宮室軒冕

樂有咸池. □頊作六英. 堯有大章. 舜有大

韶. 及作圍碁. 禹有大夏. 湯有大濩. 文王有

□雍. 武王有下武□作城郭. 出尤作兵器. 岐

伯造醫. 兪附脈經. 伶倫暇律. 隷首作算. 容成

作曆. 大撓造甲子. 奚仲作車. 曹胡作衣. 伯

余作裳. 於則作履. 共鼓作舟楫. 巨揮作弓.

夷牢作矢. 黃雍父作杵臼. 孟莊子作鉅. 趙

武靈王作靴. 蘇威公作□. 暴辛作塤. 后稷之

孫叔均作□. 蒙恬作□. 蔡倫作紙. 夏昆吾氏

作瓦. 此皆各有其王. 群書所明何得自矜覽

爲我造. 又周易繫辭孔子所述. 列明古帝暇

造之事. 如云□□氏之王天下也. 觀像於天

俯察於地. 近取諸身遠取諸物. 始□八卦以

通神明之德. 以類萬物之情. 作結繩而爲網

□. 以佃以漁. 蓋取諸離. 神農氏作爲□爲

來. 以利天下. 日中爲市交易有無. 乃至黃帝

堯舜垂衣裳而天下治. 蓋取諸乾坤. 如此曆

陳法易造物. 不言老子所造也. 竊他功業標

爲己能. 衒名自高君子不忍. 又云. 老子在堯

時爲務成子者. 案後漢應邵風俗通云. 東方

朔是太白星精. 黃帝時爲風后. 堯時爲務成

下              欄

子. 周時爲老聃. 在越時爲范Ｃ. 在齊爲斟

子. 此則務成子乃東方朔. 非干老子明矣. 何

得妄加鉤引稱老子爲人師乎. 案魯哀公問

於子夏曰. 五帝三皇皆有師乎. 子夏曰有. 臣

聞黃帝學乎太眞. □頊學乎綠圖. 帝□學乎

赤松子. 堯學乎尹壽. 舜學乎務成□. 禹學

乎西王國. 湯學乎威子伯. 文王學乎□時子

斯. 武王學乎郭政. 周公學乎太公呂望. 上之

所□文極分明. 而言老子隨代爲帝王師. 何

出言之狂悖哉. 巧言如篁顔之厚矣. 且老子

衰周柱史. 史有明文. 本是人臣. 返爲上古帝

王之師. 履冠戴□何顚狂之甚乎. 又上文云.

上古之君皆受敎於老子. 則桀紂之不仁. 幽

□之無道. 秦皇之凶暴. 王莽之纂逆. 亦老子

之所敎也. 旣然如是則老子爲悖逆之魁首.

巨猾之元匠. 不忠不孝. 老子之所生. 不義不

仁. 老子之主. 爲人師者不亦□乎. 老君

旣說隨代爲師. 而秦漢之下至於今朝. 偏無

一現乎. 今旣無矣. 古亦虛焉. 且漢文恭儉.

孝武英明. 孝明達禮樂之情. 孝章優儒雅之

道. 魏文帝風流文藻. 晉世祖明達寬仁. 宋

文帝致治昇平. 梁武帝文武兼備. 隋高祖混

同四海. 唐太宗混一車書. 此時不俟老子之

化而皆金聲玉振. 則知牽合巧會枉廢詞章.

□可□於閭閻. 難可信於達士. □母加粉見

者愈嗤. □女效□鄕人不貴(哀公問子夏文氏春秋亦有見劉向新序)

(呂文不次爾)

老子出靈寶三洞僞第五

第九化云. 太上老君以中皇元年三月一日.

經數: 二一一六

經名: 辯僞錄卷第一

頁數: 七五六

上              欄

於玉淸天金闕上官. 撰集靈篇以爲寶經三

百卷. 符圖七千章. 玉訣九千篇. 老君於上

三皇時出. 爲萬天法師. 又號玄中法師. 當龍

漢元年. 授上三皇洞眞經一十二部. 以無極

之道下敎人間. 其時人壽九萬歲. 於中三皇

時號有古先生當赤明元年. 授中三皇洞玄

經一十二部. 行無上正眞之道以化於人. 其

時人壽六萬歲. 於下三皇時出爲師. 號金闕

帝君. 當開皇元年. 授下三皇洞神經一十二

部. 以太平之道化人. 其時人壽一萬八千歲.

夫洞眞洞玄洞神各一十二部. 合爲三十六

部尊經也

辯曰. 夫仲尼入夢. 十翼之道始宣. 伯陽過

關. 二篇之敎方闡. 有名爲萬物之始. 無名爲

天地之先. 混□. 妙而同玄. 驚寵辱而一致.

谷神不死久視長生. 挫銳解紛謙卑自牧. 此

老氏之旨也. 自餘敎典皆是僞書. 暇雜凡流

唯尙誇競. 採傍佛語換體安名. 擬三界而立

三淸. 彷三大而立三洞. 虛勞紙墨妄飾詞章.

何以知之. 漢時張道陵造靈寶經. 王褒造洞

玄經. 吳時葛孝先造上淸經. 晉時王色造明

威化胡經. 鮑靜造三皇經. 後改爲三淸經. 齊

朝陳顯明造六十四眞步虛經. 梁時陶弘景

造太淸經. 隋末輔慧祥改涅槃爲長安經. 後

事發被誅. 案甄鸞笑道論云. 道家妄注諸子

三百五十卷爲道經. 如此詳之. 代代穿鑿人

人妄暇. 採他佛敎標爲道書. 或言仙洞飛來.

或言老子再現. 群賢不睹道士獨傳. 欺○時

君不懼朝憲. 故唐琳法師對太宗皇帝云. 若

中              欄

據蕭溫衆議. 道家止有道德二篇. 如依漢明

校量便應七百餘卷. 約葛洪神仙之說. 僅有

一千. 准修靜所上目中過前九十. 又檢玄都

目錄轉復彌多. 旣其先後不同. 顯知後人妄

暇. 增加卷軸添足篇章. 依傍佛經改頭換尾.

或道名山自出. 時唱仙洞飛來. 何乃黃領獨

知英賢罕睹. 典籍不記書史無聞. 試問當今

道士. 推勘後出之經. 爲是老子別陳. 爲是

天尊更說. 若也更說應有時方師資傳授. 爲

是何年何月何邦何代. 若在天上而說. 何人

傳來. 若在西域而談. 何人譯出. 如其有據

容可流行. 若也妄言理須焚剪. 又漢晉之代.

僧號道士. 寇謙得志□冒其名. 今稱法師 愈

爲矯飾. 淸師之號源出佛經. 萬卷百家本無

此語. 且爲法之師名爲法師. 法卽是師名爲

法師. 名義不知妄安己號. 按賢劫已來有三

佛出. 初佛出時人壽六萬歲. 第二佛出時人

壽四萬. 第三佛出人壽二萬. 何乃改彼三皇

妄合其數. 又前說云. 上三氣中而有龍漢赤

明之號. 是時五運尙無. 但唯一氣何有三皇

之君人壽之數乎. 上古縱有五龍四姓九頭

十紀. 亦無三皇建立年號. 試問. 龍漢赤明

上皇開皇. 誰君之年乎. 若言有說. 史無明

文. 若言無憑. 不可妄立. □其兩端竟無一

是. 又伏□之前文字未有. 何出三洞靈寶之

篇乎. 又十二部名源出佛經. 一代時敎類分

十二. 道家名義不知. 何以妄著己典. 如琢

美玉擬作甑□. 雖受□勞智者見□

遊化九天僞第六

下              欄

第二十六化云. 是時老君於靑羊大會. 引尹

喜□□昇空. 初至第一天見波利天帝. 乘九

光云靈之輿. 蔭七元交晨之蓋. 建五色攝魔

之節. 金童玉女九萬人. 迎老君入大有宮. 請

問自然之道. 如是摩夷天梵寶天化應天不

□樂天兜率天須延天禪善天鬱單天. 隨處

天帝皆與天童玉女. 迎禮老君請問法要. 所

到天宮皆設瓊漿碧醴丹液流薰蘭羞八徹靈

芝珍果

辯曰. 昔我世尊初成正覺. 不離道樹而赴諸

天. 一身不分而遍一切. 卽多而一. 卽一而多.

猶如素月流空影分衆水. 大塊噫氣萬竅怒

號. 大小咸周遠近無隔. 無心頓應豈止九天.

伯周之柱史. 尹喜函谷關吏. 身居下位. 難

等聖□欲爲己德. 蓋善竊者鬼神不覺. 旣爲

人知非是好手. 離欲而獲輕擧. 禪定而感神

通. 老子旣無此功. 何以昇於天上. 昔列子居

鄭. 夫妻相忘. 耳目不分. □然絶寄. 心凝形

釋骨肉都融. 然後身如槁葉隨風東西. 萬里

須臾過旬乃返. 而莊周譏云. 猶有所待. □

乎老耳不絶妻子(老子之子名宗宗之子名注注之子名宮侍魏文[&FFFF]#)未逮形

亡. 過關乘薄□之車. 道經垂有身之患. □

可昇天履霧駕鶴乘雲. 擬效牟尼矜爲己勝.

且布施而獲大福. 持戒而感生天. 汝尙不達

斯由. 安能爲天說法. 欲界本六. 妄云九天.

初禪純男. 而云玉女. 句虛闡僞巧說多端. 且

初禪. 已上禪悅爲食. 定生喜樂捨念淸淨. 何

用瓊漿碧醴蘭羞八徹乎. 將謂天上同於人

間. □酒肉之□□. 爭魚臭之穢濁. 喩乎斟

經數: 二一一六

經名: 辯僞錄卷第二

頁數: 七五七

上              欄

耽死鼠便爲鳳凰同餐. 盜聽不眞. 請杜臆說.

窮鄕多怪. 曲學多辯. 斯言信乎

辯僞錄卷第一

辯僞錄卷第二

元道者山雲峰禪寺沙門

祥邁奉      ○實錄撰

偸佛經敎僞第七

第三十化云. 胡王見太上徒衆甚多. 疑見鬼

魅. 遂積薪焚之. 火起衝天. 老君放身光明.

火中爲王說金光明經. 胡王益怒. 納之大□

煮之三日. 老君□湯之中蓮華涌出. 坐蓮華

上說涅槃經. 又云. 老君使君喜爲佛. 與胡

王爲師懺悔三業六根五逆十惡. 乃說五戒

十善幷四十二章經

辯曰. 夫麒麟□而日月虧. 鯨□死而彗星現.

銅山崩而洛鐘應. □陸缺而月暈殘. 蓋感應

之道交. 故機敎之相□. 人心渴仰法雨芳菲.

沃彼情塵開他蒙昧. 故孔子曰. 不憤不啓. 不

□不發. 此明待問而說也. 肉乎聖人設敎權

變多方. 豈使他人起怒自受焚溺. 全無[&FFFF]#Ｃ

强與他言. 豈知虛往實歸之道哉. □刻字樣

巧合經名. 旣坐火焰上說金光明經. 坐蓮華

上說蓮華經. 則道德二篇坐於道路而說. 洞

玄三部元在水洞而談. 此旣不然. 彼云何爾.

且金光明性相通顯. 法華經破權歸實. 涅槃

經明佛性眞常. 四十二音群經集出. 不窮根

中              欄

Ｃ. 盜聽妄談. 唯口起羞. 出何容易. 難惑上

智. 只□下愚. 又上經旣是老子所陳. 道士應

宜依而學佛. 何乃合氣爲道專. 諷靈寶. 試問

三經文明何義. 道藏旣不收攝道士又不通

明. 偸大聖之至詮. 爲老君之極唱. 正符涅槃

盜牛之喩. 又同□者誤入金穴. 雖得其寶未

知何用. 又曰. 懺悔三業至年月齋法. 若如

是者道士應通. 且問懺悔是何語言. 今此懺

悔爲事懺耶爲理懺耶. 約功德門而滅罪耶.

約逆生死心而滅罪耶. 能懺之心宜有幾種.

所懺之罪何處安排. 懺悔二字由尙罕知. 則

三業六根五逆十惡戒善之軌年月齋名決不

曉達. 若是老子所說. 道士應合備知. 旣然一

字不通. 顯知偸佛妄談. 此同竊賊人物被主

認著猶不招承更生拒辯. 焚經火板方乃□

惶. 君子悔前不至如此

老君結氣成字僞第八

第八化云. 聖紀經云. 太上老君昔於龍漢之

年. 從元始天尊. 於中央大福堂國. 說靈寶十

部妙經. 出法度人. 又於東極大色黎國. 出

法度人. 以紫筆書於空靑之林. 又於南極禪

離界. 以火煉眞文瑩發字形. 又於西極衛羅

世界. 北極鬱單國. 皆出法度人. 老君以五方

眞氣之精結之寶字. 大方一丈八角. 垂芒爲

雲篆之形. 飛鳥之狀. 以立文章. 又云. 墳典

自我而出. 經籍自我而生

辯曰. 夫文字之聿興爰從上古. 伏□氏之王

天下也. 始□八卦. 造書契以代結繩之政. 由

是籍籍生焉. 故有靑丘紫府三皇刻石之文.

下              欄

綠檢黃繩六甲靈蜚之字. 後有蒼□因而增

暇. 大[&FFFF]#起於史[&FFFF]#. 小[&FFFF]#興於李斯. 飛白創於

蔡邕. 隷書變於程○. 秦書八體. 漢字六經.

瘦金堆金垂雲垂露. 蔡葉龍爪顔體坡書. 皆

循古以增成. 近代而改暇. 豈假眞氣而結. 何

關老子傳來. 掩竊他能衒賣己德. 放舒白眼

不恥淸流. 上云. 龍漢起於初氣. 何有老子而

生. 旣言紫筆書林. 乃在蒙恬之後. 牽今引

古欺我賢人. 孔安國云. 伏□神農黃帝之書.

謂之三墳. 言大道也. 少昊□頊高辛唐虞之

書. 謂之五典. 言常道也. 易則三聖方定. 詩

則群英之言. 春秋孔子所修. 禮則周公所定.

爾雅周公所纂. 國語丘明所述. 劉熙釋名. 許

愼說文. □蒼廣雅. 桂苑珠叢. 顧野王之玉

篇. 陸法言之初韻. 各有源[&FFFF]#. 非干老聃而

言. 墳典自我而出. 經籍自我而生. 荒唐謬談

侮弄明哲. 亦由相如上林說盧橘夏熟. 楊雄

其泉賦. 玉樹冬□. 聽其言則洋洋美耳. 究其

事則杳杳空傅. □乎國名虛設. 妄採他書. 大

福堂改大堂而取名. 東色黎彷扶桑而立號.

南禪黎革重黎而標字. 西衛羅竊於迦維羅

衛. 北方全收鬱單越名. 十洲所不收. 神異所

不攝. 地理無所紀. 括地絶形名. 空闡五車

了無一實. 偸鐘掩耳. 斯之謂歟

周文王時爲柱下史僞第九

第十九化云. 周文王時. 老君爲燮邑子. 時帝

紂荒虐天下塗百. 乃乘飛[&FFFF]#之輪. 風伯前驅

彭祖□乘. 降於岐山之陽. 西伯聞之拜爲守

藏吏. 武王克商遷爲柱下史. 作赤精經. 敎文

經數: 二一一六

經名: 辯僞錄卷第二

頁數: 七五八

上              欄

王以仁義之道. 作璇璣經. 以授周公. 成王康

王之代世爲柱下史. 昭王時有黑氣之祥(此破佛生)

(夜虹十二道入貫太微之事)老君以八天隱文授昭王. 王不用

之. 後感膠船之難

辯曰. 蓋聞九頭五龍之紀. 重瞳四乳之書. 金

秦火漢之文. 黃魏白晉之典. 不聞文王師於

老子. 璇璣訓於周公. 但云. 文王師於太公.

武王師於姬旦. 群書具載先儒盛談. 何乃違

戾百家別張毛目. [&FFFF]#心□唱□目生靈. 夫欲

聖人者宜務其實. 無稽之談自招世□. 案史

記別傳. 老子生於定王之世. 與好子相接. 何

乃妄爲西伯之時乎. 旣是聖人見紂荒淫. 宜

盡力規諫匡其不逮. 而乃高乘飛輪棄而遠

遁. 爲忠臣者固若是乎. 昔日過關. 雇徐甲

而爲御. 乘薄□之車. 今則乘飛[&FFFF]#輪. 風伯前

驅彭祖□乘. 何自高之不經乎. 肉彭祖此時

已歿. 風伯不肯前驅. 文王自公劉以來世積

仁孝. 美化行乎江漢. 仁慈及於行葦. 何待赤

精之敎哉. 周公暇禮作樂代臨天下. 設金□

而表誓. 製周禮而流規. 何用璇璣之敎乎. 昭

王. 時號明君. 史無黑氣之變. 妄改白虹之

兆. 而云黑氣之言. 援以隱文. 又成孟浪之

說. 前云. 老君爲九天敎主金闕帝君. 建七曜

之冠. 披九色之□. 乘八景玉輿. 駕五色神

龍. 金闕之中坐玉帳之內. 仙童左奉. 玉女右

陪. 萬聖擁隨千靈翊從. 老子旣有如此高貴

之位而不肯居. 返就守藏之職屈身爲臣. 侍

君之傍立柱之下. 晨趨暮拜端笏搢紳. 捨喬

木之高遷. 投幽谷之賤地. □上倒下以何謬

中              欄

哉. 燮邑之號. 周書之所不載. 金闕帝君. 爰

從道士虛張. 有名無實孰肯傳信. 栽風心影

種電尋根. 此之謂歟. 若以昭王不信故感膠

船之難者. 秦皇心仙親臨海上. 凌波涉險冀

遇神仙. 虛想安期之名. 不睹□門之面. 沙丘

道死飽臭熏人. 漢武好仙. 身著羽人之衣. 口

飮天表之露. 縱欒大之詭說. 信少君之詐術.

而身入茂陵竟無一補. 魏太武任寇謙之說.

建靜輪天宮廢竭人勞. 終感□疾. 周武帝口

服丹藥身服黃衣. 熱發晉陽失音而死. 唐武

宗師趙歸眞餌金丹藥. 會昌不滿早致崩亡.

近宋上皇信林靈素遊月宮. 誦太極之章. 佩

驅邪之劍. 而亡國破家身死東韓. 此之數君

皆傾城一志望享千年. 而□患彌留竟無一

驗. 譏以膠船之難. 不亦妄心人過乎. 幸人

有災. 君子不爲也

前後老君降生不同僞第十

第一化云. 老子生在五運之前. 第二化云. 老

子生下三氣之中. 第六化云. 老君姓李諱弘

元曜靈字光明. 以上和七年歲在庚辰九月

三日甲子卯時. 始育於北玄玉國天崗靈鏡

山李谷之間. 玄靈聖母旣誕之夕. 有三日出

於東方九龍吐水. 月妃散華日童揚彩. 年五

歲體道凝眞. 二十而有金姿玉顔. 棄家離親

□跡風塵. 後感元始下敎. 授以鬱儀太章太

洞眞經. 紫微天帝玉淸君以瓊輿下迎. 賜丹

璽符書. 爲上淸金闕. 後聖帝君掌握十天河

海神仙. 第十一化云. 老君以淸漢元年七月

一日. 託玄神玉精降太元玉女. 千三百年. 號

下              欄

無上老子. 一號大千法王. 第十二化云. 老

君以淸漢元年寄九天飛玄玉女. 八十一年.

號高上老子. 第十三化云. 老君以淸漢元年

甲午九月九日. 降元素玉女. 七十三年. 號

九靈老子. 第十化云. 老子以殷十八王陽甲

庚寅歲建午月. 入於玄妙玉女口中. 八十一

年. 至武丁九年庚寅歲二月十五日. 聖母剖

左腋攀李樹而生. 生卽行九步. 步生蓮華. 九

龍吐水. 具七十二相八十一好. 左手指天右

手指地曰. 天上天下唯道獨尊. 我當闡揚無

上道法普度一切. 又云. 李靈飛得修生之道.

眞妻天水尹氏於□鄕晝寢. 見太上從天而

下化爲玄珠. 呑而有娠. 八十一年生而皓首

曰老子. 生李樹下. 指李爲姓

辯曰. 夫星流貫昴. 實標文命之祥. 電繞樞

星. 是顯軒皇之慶. 虹流華渚. 沙昊於是膺

期. 星冠月輪. □頊以之應瑞. 赤龍□○言旌

帝堯. 雲屯鬱蒸實徵漢祖. 此則聖人神異. 譜

牒具詳. 未聞老子初生三日共出九步周行

月妃散華日童揚彩之事. 且星隕如雨. 日有

蝕之. 春秋書之以爲異事. 李耳若有徵瑞. 孔

子何以不記乎. 且魯陽揮戈而返日. 淮南子

有景公善言而退熒(劉向新文)貳師拔劍而泉流(前漢書中)

耿恭拜井而水出(後漢書中)苟有奇相書爲美談. 老

旣無文事必虛唱. 倚他大聖取爲神奇. 夫聖

人現相雖有多途. 託化誕生事無兩體. 世尊

百億化身. 大千世界一時頓顯. 化緣事訖便

入涅槃. 老子隨代降生. 以何大謬乎. 本是

李耳. 妄改其諱李伯陽而云光明. 隱其本名

經數: 二一一六

經名: 辯僞錄卷第二

頁數: 七五九

上              欄

而加美號. 史記眞文一詞不錄. 道書僞說百

種粧塡. 前之兩化. 說在太易之前. 後之十

重. 紀在伏□之後. 尋虛□僞□惑後人. 前說

五歲凝眞二十入道. 後則八十一歲生而皓

首. 自語矛盾. 何待他攻. □州□鄕實而不

認. 北玄玉國虛而妄傳. 聃耳□頭謬說七十

二相. 野合懷胎諂云周行九步. 採他釋瑞而

爲老奇. 將此薰□亂彼蘭[&FFFF]#. 北玄玉國山海

之所不紀. 天崗李谷地里之所匪詳. 王儉百

家(太尉王儉有百家譜)弗聞玉女之名. 何姓氏苑罕說玄

妙之族. 案道士賈善翔高道傳序云. 伯陽起

跡於姬周. 旣云起跡於姬周. 則是老子. 不

在商也. 明知陽甲之時本無李耳. 衰周之際

始見老聃(胡曾云. 七雄戈戟亂如麻. 四海無人得坐家. 老氏□思天竺去. 便將徐甲過流沙. )

(斯則周末時人明矣)避亂入秦死菩槐里. 秦佚吊之三號

而出. 斯良證也. 何更疑哉. 史記本傳莫知所

終. 化胡浪語云過流沙. 將如來降誕之禎. 合

老于過關之氣. 汝雖巧會僞說孰憑. 案燉煌

實錄云. 周桓王三十九年幸閑豫庭. 與群臣

對論古今. 王曰. 老聃父何如人也. 天水太

守索綏對曰. 老聃父姓韓名乾字元卑. □跛

下賤胎則無耳. 一目不明孤單乞貸. 年六十

二無妻. 與□人益壽氏宅上牧□老婢子曰

精敷. 野合懷胎. 八十一年而生. 老子生而

皓首. 故號老君. 此本實跡蔽而不傳. 偸竊

他能欲張老聖. 家有弊□享之千金. 斯言信

歟

三番作佛僞第十一

第三十四化云. 老君告胡王曰. 使我弟子爲

中              欄

佛. 汝當師之. 卽使尹喜變身爲佛. 與胡人爲

師. 令作桑門授以色圖之法. 說四十二章經.

又云. 老君至舍衛國. 自化作佛坐七寶座. 身

長百千萬丈遍滿虛空. 又云. 老君將欲再整

釋敎. 以周莊王九年. 乃於梵天命煩陀王(老君)

(弟子)乘月精. 託陰天竺摩耶夫人胎. 至十年四

月八日右脅誕生. 後入雪山修行六年. 道成

類佛陀. 衆號末牟尼. 至匡王四年. 解化太

上命昇賈□天. 爲善惠仙人

辯曰. 夫根深果茂源遠流長. 虎嘯風生龍吟

霧起. 聖人利見皆有深源. 昔植善因今感妙

果. 我佛世尊三無數劫積行累功. 六度無捨

而心菩提. 棄身命如□河沙. 捐國城如微塵

數. 莊嚴世界誘掖群生. 然後應然燈記補迦

葉位. 下生中印託化王宮. 七步周行指天地

而獨貴. 三十二相映日月而爭輝. 四王捧足

出塵□. 六年行滿而成道. 現身百億國土. 說

法四十九年. 播聲敎於人天. □外道於雙樹.

化緣事畢□返無爲. 應物適時如是示現. 何

待老子始化尹喜變身. 掩他神功衿爲己勝.

佛生周昭之代. 老降定王之朝. 世隔一十七

帝年經三百餘祀. 化已滿於天下. 敎已滿於

龍宮. 家仰仁慈之風. 國遵釋氏之範. 豈假

李耳重整煩陀再現. 援前著後諂□庸愚. 昔

日過關. 雇徐甲而爲從. 奚有天人侍衛乎. 乘

鹿柴車. 何有七寶之座乎. 廣□聃耳. 焉有萬

丈之身乎. 狡□不經欺賢○聖. 鯤化爲鵬蓋

緣自變. 蛇□爲雉非假他功. 此皆物理自然.

陰陽感召待時而發. 非他使然. 老子自是凡

下              欄

人. 身爲臣子何能別生神聖. 更使尹喜作佛.

昧自心靈□他眼目. 悖禮慢聖女報拔舌. 善

惠仙人將登八地. 遇然澄佛受無生記. 此乃

世尊往生之號. 旣然成佛功成果滿. 化緣事

畢入於涅槃. 遷神常樂之鄕. 永入無爲之境.

豈可作佛事畢更作善惠仙人. 將後著前一

何錯亂. 妄竊不眞壞人視聽. 夫人天雖樂終

是輪□. 不[&FFFF]#三災之女. 難逃五衰之苦. 聖人

超出生死苦樂兩忘. 高超三界之津. 獨步六

塵之表. 何返歸天上□入□塵. 雜汚我聖人

欺慢我大覺. 此同棄天子之尊嚴. 慕[&FFFF]#養之

賤役. 捨華堂之廣廈. 悅□屋之茅□. 汝欣

賈奕之榮. 我恥糞土之辱. 隋大臣楚國公楊

素行經樓觀. 見壁間□像問道士曰. 此何圖

也. 道士對曰. 老子化胡成佛圖. 素曰. 承聞

老子化胡. 胡人不受. 老子變身作佛. 胡人方

受. 是則佛能化胡. 道不能化. 何言老子化胡

也. 道士不能加答. 善哉楊素之言. 此通人

之論也. 若胡人不先知有佛. □肯受佛之化

乎. 以此考之則印度先有佛矣. 而言尹喜作

佛老子始變. 何欺吾門之深乎(樓觀尹喜故宅. 在關之南今道士)

(居之仍在)

冒名□聖僞第十二

第四十八化云. 商太宰問夫子曰. 夫子聖人

歟. 孔子對曰. 聖則丘何敢焉. 然則丘博學多

識者也. 太宰曰. 三王聖者歟. 孔子曰. 三王善

任智勇者. 聖則丘弗知. 太宰曰. 五帝聖者

歟. 孔子曰. 五帝善任仁義者. 聖則丘弗知.

太宰曰. 三皇聖者歟. 孔子曰. 三皇善任因時

經數: 二一一六

經名: 辯僞錄卷第二

頁數: 七六○

上              欄

者. 聖則丘弗知. 太宰大駭曰. 然則孰者爲

聖. 孔子動容有間曰. 丘聞西方之人有聖者

焉. 不治而不亂. 不言而自信. 不化 而自行.

蕩蕩乎民無能名焉. 丘疑其爲聖人也. 史志

經云. 孔子在魯. 老子在周. 以魯望周之洛

陽. 故在西方. 蓋指子爲西方聖人也. 孔子問

禮之時. 先有猶龍之歎故此指老子也

辯曰. 夫自衒自媒婦女之醜行. 不矜不伐聖

人之深能. 是以舜美禹功嘉有勛而弗競. 孔

稱孟反(孟之反)猶退厚而居薄. 由是美譽播於千

秋. 謙光輝於四海. 上之所引具見列子仲尼

篇中. 古今通論. 以謂此夫子推佛爲西方大

聖人之語也(唐琳法師對太宗之表. 張丞相作護法論皆引此文佛西方聖人也)未聞

老子在周孔子在魯故指老子爲西方聖人.

竊名冒聖欺我何多□聖人者不仁言乖理者

非智. 且道源之祖肇起黃帝. 非干老子. 老

子師容成子演五千文. 縱然說聖不能起於

軒轅. 旣三皇五帝. 孔子不推爲聖. 返指老

子而爲聖人. 不亦過乎. 蓋我世尊功圓萬行

果證十身. 流光遍於刹塵. 分身應於沙界. 不

可以人事測. 不可以處所心. 實三界之大師.

是四生之慈父. □中獨步. 爲王中之法王. 出

世獨尊. 爲聖中之大聖. 故能高拱覺場威行

萬國. 縱使周公之暇禮作樂. 孔子之述易刪

詩. 卜修之文章. 端木之言語. 馬遷之辯博.

葛洪之該通. 輔嗣之玄談. 左慈之神化. □

驅馳於域內. 言未涉於大方. 可爲善世之高

流. 難作出塵之聖者. 案天竺聖方群賢所聚.

過去諸佛共生於彼. 范曄漢書云(後漢西域傳史論文)其

中              欄

土則殷乎中土. 玉燭和暢. 靈聖之所降集. 賢

懿之所挺生. 故古昔賢能時有往者. 老子西

昇經云. 聞道竺乾(令改爲開道竺乾)有古皇先生. 善入

無爲. 不始不終永存綿綿. 是以西行. 又古本

化胡經云. 我生何以晩. 泥洹一何早. 不見

釋迦文. 心中空懊惱. 此則老子自指於佛爲

西方聖人也. 又黃帝夢遊華胥之國. 其國在

□州之西. 王邵注云. 此指西方天竺也. 又周

穆王時. 聞西方有大聖人出世. 心甚懼之. 乃

使造父乘□□八駿. 西上崑崙觀日所沒. 以

厭其氣. 又西極有化人來. 能返天易地聖力

無方. 千變萬化不可窮極. 穆王敬之若神. 築

中天臺以居之. 化人引穆王神遊. 斯須之間

已如數載. 又穆王五十二年如來云滅. 西方

有白虹十二道. 南北通貫連夜不滅. 王問太

史扈多. 是何祥也. 扈多對曰. 西方有大聖

人. 衰相現爾. 穆王喜曰. 朕常懼於彼. 今無

憂矣. 此則竺乾勝方聖人居彼故得賢王西

心化人東來也. 又張騫奉使西窮河源. 至於

大夏. 聞雪山南有申毒國. 其人奉色圖不殺

罰. 乘象而戰. 申毒卽今印度也. 此則仁慈之

風. 詳於漢史明也. 上之所引. 咸指印度以爲

西方. 佛生於彼. 故指佛爲西方聖人. 豈說

洛陽以爲西方. 老子爲聖人哉. 又云. 孔子先

有猶龍之歎. 故此聖德指老子者. 意欲將孔

子一期問禮之事. 便爲老子弟子. 孔子曰. 吾

無常師. 主善爲師. 三人行必有我師焉. 故學

琴於師襄. 問樂於□弘. 問官於□子. 入太

廊每事問. 有問稼. 曰. 吾不如老農. 有問圃.

下              欄

曰. 吾不如老圃此明孔子虛懷納善汲汲於

道爾. 豈有一事便爲師哉. 蓋當時老子爲守

藏吏. 掌周公之禮典. 故孔子問之. 若以問

禮便爲孔子之師. 則老農老圃亦孔子之師

哉. 必不然矣. 沽名衒世心爲人師. 君子不

爲也

合氣爲道僞第十三

第二十三化云. 老子以周昭王二十三年七

月十二日至函關. 尹喜旣見邀歸本第. 說道

德經二篇五千餘言. 尹喜□頭曰. 願授其要.

老君曰. 善乃爲解道德之要曰. 道者爲泥丸.

泥丸者天德也. 理在人頭中. 紫氣下降. 下至

丹田. 名堵謂脾也. 脾者中黃太一也. 黃氣徘

徊理中宮. 萬物之母者. 謂丹田也. 丹田玄牝

也. 居下元中. 半夜之時一氣下降. 周旋三

宮. 同出而異名者謂精也. 一曰精. 二曰汗.

三曰血. 四曰液. 故曰異名. 玄之又玄者. 謂

左右腎也. 衆妙之門道可道者謂朝養美也.

非常道者謂暮爲屎(此依張道陵解道陵如此說也)有無相生. 謂

口與腹也. 難易相成. 謂精與氣也. 此老子授

尹喜節要也. 又授尹喜神丹經金液經. 及八

煉九還丹伏火之訣. 其方云. 金液還丹仙華

流高飛雲翔登天丘赤黃之氣成. 須臾當得

雌雄分亂. 珠可以騰變. 致行[&FFFF]#靈童玉女. 我

爲夫出入無間. 天同符眞精凝霜善比色. 汝

其珍敬必來游. 又授九丹之名及歌曰

圓三五  寸一分  口四八   兩寸脣

長二尺  厚薄均  腹三齊   坐垂溫

陰在上  陽下奔  首尾武   中間文